CELEX: 62016TN0027
Language: da
Date: 2016-01-25 00:00:00
Title: Sag T-27/16: Sag anlagt den 25. januar 2016 — Det Forenede Kongerige mod Kommissionen

29.3.2016   
            
            
               DA
            
            
               Den Europæiske Unions Tidende
            
            
               C 111/31
            
         Sag anlagt den 25. januar 2016 — Det Forenede Kongerige mod Kommissionen
   (Sag T-27/16)
   (2016/C 111/36)
   Processprog: engelsk
   
      Parter
   
   
      Sagsøger: Det Forenede Kongerige Storbritannien og Nordirland (ved J. Kraehling, som befuldmægtiget, og barristers S. Lee og M. Gray)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1 i Kommissionens gennemførelsesafgørelse (EU) 2015/2098 af 13. november 2015 (1), hvorved det bl.a. blev fastslået, at en del af landbrugsudgifterne vedrørende beregningen af værdien af den afsatte produktion, som Storbritannien havde erklæret, var blevet afholdt i strid med EU-retten og ikke kan finansieres af EGFL og ELFUL, hvilket førte til en samlet finansiel korrektion på 1 849 194,86 EUR, annulleres delvist.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende, hvorved det gøres gældende, at Kommissionen begik en retlig fejl i sin fortolkning af kravet om, at en medlemsstat, når det beregner værdien af den afsatte produktion for en producentorganisation med henblik på at fastsætte loftet for støtten, kan tage hensyn til produktionen fra producenter, der tilslutter sig organisationen. Kommissionen tilsidesatte med denne konklusion de klare bestemmelser i for det første artikel 3, stk. 1, og artikel 3, stk. 3, i Kommissionens forordning 1433/2003 (2) og for det andet artikel 52, stk. 1, og artikel 52, stk. 2, i Kommissionens forordning 1580/2007 (3).
            
         
               2.
            
            
               Andet anbringende, hvorved det gøres gældende, at Kommissionen ved sin fortolkning af værdien af nye medlemmers produktion tilsidesatte legalitetsprincippet og retssikkerhedsprincippet, som finder anvendelse med særlig styrke, når en foranstaltning medfører finansielle konsekvenser og/eller pålæggelse af straf.
            
         
      (1)  Kommissionens gennemførelsesafgørelse (EU) 2015/2098 af 13.11.2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer C(2015) 7716) (EUT L 303, s. 35).
   
      (2)  Kommissionens forordning (EF) nr. 1433/2003 af 11.8.2003 om gennemførelsesbestemmelser til Rådets forordning (EF) nr. 2200/96 for så vidt angår driftsfonde, driftsprogrammer og finansiel støtte (EUT L 203, s. 25).
   
      (3)  Kommissionens forordning (EF) nr. 1580/2007 af 21.12.2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (EUT L 350, s. 1).